নিম্নচাপ! কয়েক ঘণ্টার মধ্যেই কলকাতা সহ একাধিক জেলায় ঝেঁপে বৃষ্টি

ওয়েবডেস্ক- দুর্গাপুজোয় (Durga Puja) এবছর বৃষ্টির খামখেয়ালিপনাতেই কেটে গেল বঙ্গবাসীর। কিন্তু সেই নিম্নচাপ এখনও পিছু ছাড়ছে না। ফের একটি নিম্নচাপ (Low Pressure) তৈরি হয়েছে। পশ্চিম ঝাড়খণ্ড এবং দক্ষিণ বিহার, দক্ষিণ-পূর্ব উত্তরপ্রদেশ এবং উত্তর ছত্তিশগড়ের সংলগ্ন এলাকায় অবস্থিত সুস্পষ্ট নিম্নচাপটি আজ সকাল ৮.৩০ টা পর্যন্ত একই অঞ্চলে অবস্থান করছিল।

সংশ্লিষ্ট ঘূর্ণিঝড়টি (Cyclone) এখন সমুদ্রপৃষ্ঠ থেকে ৫.৮ কিমি উপরে বিস্তৃত। এটি উত্তর-উত্তর-পূর্ব দিকে বিহারের দিকে অগ্রসর হতে পারে এবং পরবর্তী ১২ ঘন্টার মধ্যে ধীরে ধীরে দুর্বল হয়ে নিম্নচাপ অঞ্চলে পরিণত হতে পারে। এই নিম্নচাপের কারণে রাজ্যের বিভিন্ন অংশে, বিশেষ করে গাঙ্গেয় পশ্চিমবঙ্গে, কলকাতা-সহ সব জেলায় ভারী থেকে অতিভারী বৃষ্টির সম্ভাবনা রয়েছে।

উপকূলীয় এবং সংলগ্ন এলাকায় ঝোড়ো বাতাসও বইতে পারে। কলকাতা, বীরভূম, মুর্শিদাবাদ, পূর্ব ও পশ্চিম বর্ধমান এবং বাঁকুড়ার মতো জেলাগুলিতে ভারী বৃষ্টির (Heavy Rain) সম্ভাবনা রয়েছে। ফলে শনিবারেও দুর্যোগপূর্ণ আবহাওয়া পূর্বাভাস দক্ষিণবঙ্গে। হুগলি, হাওড়া, পূর্ব মেদিনীপুরে কমলা সতর্কতা (Orange Alert)। বাকি জেলাতে ঝড়-বৃষ্টির পূর্বাভাস। বৃষ্টির সঙ্গে ৪০ থেকে ৫০ কিলোমিটার বেগে ঝোড়ো হাওয়া বইতে পারে।

দেখুন আরও খবর- প্রতিমা নিরঞ্জন সুষ্ঠুভাবে সম্পন্নে তৎপর কলকাতা পুরসভা

উত্তর ও দক্ষিণ দিনাজপুর, মালদা ও মুর্শিদাবাদ জেলাতে কমলা সতর্কতা জারি করা হয়েছে। বঙ্গোপসাগরে সৃষ্ট নিম্নচাপটি শক্তি হারাতে শুরু করেছে। বৃহস্পতিবার বিকেলে সেটি ওড়িশা উপকূল হয়ে স্থলভাগে প্রবেশ করেছে। কয়েকদিন দক্ষিণবঙ্গে বিক্ষিপ্ত বৃষ্টিপাত চলবে।

অপরদিকে দার্জিলিং ও সিকিমে পর্যটকদের জন্য বিশেষ সতর্কতা জারি করা হয়েছে। উত্তরবঙ্গে ভারী থেকে অতিভারী বৃষ্টির পূর্বাভাস রয়েছে।

দেখুন আরও খবর-